Bakvinduene og -setene kan fjernes, slik at man får varebilen Kangoo Express. Kangoo er populær blant bevegelseshemmede og rullestolbrukere på grunn av sin høyde og tilgjengelighet. Den kan enkelt bygges om til å inkludere festepunkter for rullestoler. Både Kangoo og Kangoo Express er tilgjengelig med firehjulstrekk, med økt frihøyde. En forlenget utgave er også tilgjengelig, med et større lasterom, samt en pickup-utgave på det svenske markedet.